# ΚΑΝΟΝΙΣΜΟΣ ΓΙΑ ΤΗ ΣΥΜΜΕΤΟΧΗ ΣΤΟ ΔΙΑΓΩΝΙΣΜΟ

# “Novibet Ultradeep Progressive Knockout”

# Τετάρτη 6 Νοεμβρίου 2024

Η ανώνυμος εταιρία **North Star Ψυχαγωγική & Τουριστική Α.Ε.** Αριθμός Γ.Ε.ΜΗ. 004413001000 διενεργεί στην ημερομηνία που ορίζεται παρακάτω το διαγωνισμό “Novibet Ultradeep Progressive Knockout”. Ο διαγωνισμός θα πραγματοποιηθεί την Τετάρτη 6 Νοεμβρίου 2024 και διέπεται από τους ακόλουθους όρους και προϋποθέσεις:

**ΓΕΝΙΚΟ ΔΙΚΑΙΩΜΑ ΣΥΜΜΕΤΟΧΗΣ ΣΤΟΝ ΔΙΑΓΩΝΙΣΜΟ**

Η συμμετοχή στο διαγωνισμό επιτρέπεται σε άτομα που εισέρχονται νόμιμα στο καζίνο σύμφωνα με τη νομοθεσία που διέπει το Καζίνο (Ν.2206/1994, Ν. 3139/2003, Ν 4093/2012 Ν. 4446/2016, Ν.4499/2017) όπως ισχύει, την με αριθμό 1128269/1226/0015/ΠΟΛ 1292/16.11.1995 Α.Υ.Ο, τις διατάξεις του άρθρου 377 του Ν 4512/2018 την με αριθμό πρωτ. ΠΡΠ4567230318 απόφαση της Ε.Ε.Ε.Π (περί κατάργησης εισιτηρίων εισόδου στο καζίνο) και την με αριθμό Τ/6736/4-07- 2003 ΑΥΑ.

1. **ΠΕΡΙΓΡΑΦΗ ΤΟΥ ΔΙΑΓΩΝΙΣΜΟΥ**
   1. Ο διαγωνισμός θα διεξαχθεί στο Poker Room του Regency Casino Mont Parnes την Τετάρτη 6 Νοεμβρίου 2024, με ώρα έναρξης τις 17:00.
   2. Ο διαγωνισμός θα διεξαχθεί σε έξι (6) τραπέζια των δέκα (10) θέσεων και ο μέγιστος αριθμός συμμετεχόντων στο διαγωνισμό θα είναι εξήντα (60) ταυτόχρονα άτομα, ενώ ο ελάχιστος τα εννέα (9) άτομα.
   3. Ο Υπεύθυνος του διαγωνισμού διατηρεί το δικαίωμα να αυξήσει το μέγιστο αριθμό των συμμετεχόντων αν το κρίνει απαραίτητο.
   4. Τα επίπεδα τυφλών στοιχημάτων (blind bets) θα αυξάνονται σύμφωνα με τον πίνακα της παραγράφου 3.16 του παρόντος κανονισμού.
   5. Ο διαγωνισμός θα διεξαχθεί με ειδικές μάρκες διαγωνισμού (tournament chips). Σε αυτές προστίθεται και ειδικές μάρκες, οι οποίες ονομάζονται μάρκες αποκλεισμού ή Bounty Chips και είναι μη εξαργυρώσιμες. Η αξία τους, που ορίζεται στην παράγραφο 3.1, αφαιρείται από το σύνολο του χρηματικού ποσού συμμετοχής των παικτών το οποίο μοιράζεται σε αυτούς όπως αναφέρεται στον πίνακα πληρωμών της παραγράφου 3.10.
2. **ΠΕΡΙΟΡΙΣΜΟΙ ΣΤΟ ΔΙΚΑΙΩΜΑ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ**
   1. Η συμμετοχή στο διαγωνισμό απαγορεύεται στα ανώτερα στελέχη στα οποία συμπεριλαμβάνονται και μόνιμοι σύμβουλοι της εταιρίας και στους συγγενείς αυτών μέχρι β’ βαθμού, καθώς και σε οποιονδήποτε συνεργάτη της εταιρίας συμμετέχει με οποιονδήποτε τρόπο στη διαδικασία του διαγωνισμού.
3. **ΤΡΟΠΟΣ ΔΙΕΞΑΓΩΓΗΣ ΔΙΑΓΩΝΙΣΜΟΥ**
   1. Οι υποψήφιοι για να συμμετάσχουν στο διαγωνισμό πρέπει να καταβάλλουν το χρηματικό ποσό συμμετοχής (entry stake) ύψους διακοσίων ευρώ (€200) από το οποίο τα εκατό ευρώ (€100) θα αντιστοιχούν σε αξία της μπάνκας μαρκών (tournament chips) συνολικού αθροίσματος εκατό χιλιάδων (100.000) πόντων ενώ τα υπόλοιπα εκατό ευρώ (€100) σε ειδικές μάρκες αποκλεισμού (Bounty Chips).
   2. Επιπλέον, οι υποψήφιοι για να συμμετάσχουν στο διαγωνισμό πρέπει να καταβάλλουν στο καζίνο, άπαξ, το κόστος της εγγραφής (tournament registration fee), το ύψος της οποίας ορίζεται στα είκοσι ευρώ (€20).
   3. Οι πελάτες δύνανται να αγοράσουν μια μπάνκα μαρκών, πλέον της αρχικής τους, **πριν την έναρξη του δωδέκατου ε**πιπέδου τυφλών στοιχημάτων, όπως αυτά ορίζονται από τον Πίνακα Δομής Στοιχημάτων της παραγράφου 3.16, υπό την προϋπόθεση ότι έχουν χάσει ολόκληρη την αρχική μπάνκα μαρκών, **για όσες φορές το επιθυμούν**. Το χρηματικό ποσό που απαιτείται για την αγορά της νέας μπάνκας μαρκών ορίζεται στο ποσό των διακοσίων ευρώ (€200) και η αξία των μαρκών σε εκατό χιλιάδες πόντους (100.000), καθώς και σε μάρκες αποκλεισμού. Τα χρήματα μοιράζονται όπως ορίζεται στην παράγραφο 3.1, ενώ απαιτείται να καταβάλουν και το κόστος εγγραφής (tournament registration fee), το ύψος της οποίας ορίζεται στα είκοσι ευρώ (20€).
   4. Οι εγγραφές ολοκληρώνονται πριν την έναρξη του δωδέκατου επιπέδου τυφλών στοιχημάτων, όπως αυτά ορίζονται από τον Πίνακα Δομής Στοιχημάτων της παραγράφου 3.16.
   5. Ο καθορισμός της θέσης των παικτών θα γίνει μέσω του Μηχανογραφικού Συστήματος με τυχαία επιλογή. Στην περίπτωση κατά την οποία τύχει, παίκτες που είναι συγγενείς ή συνδέονται με άλλη σχέση να επιλεχθούν να παίζουν στο ίδιο τραπέζι, επιβάλλεται η αλλαγή των θέσεων τους.
   6. Ο καθορισμός της θέσεως του δείκτη του dealer (dealer button) θα πραγματοποιείται κατόπιν κλήρωσης που θα διενεργείται μόνο στο πρώτο τραπέζι του διαγωνισμού και το αποτέλεσμα της οποίας θα ισχύει για όλα τα τραπέζια.
   7. Αν ένας παίκτης δεν καταλάβει τη θέση που του έχει οριστεί από την διαδικασία κλήρωσης θέσεων, όλα τα αρχικά τα τυφλά και τα υποχρεωτικά στοιχήματα αφαιρούνται από το καθορισμένο ποσό των μαρκών του για κάθε γύρο στοιχημάτων και προστίθενται στο ποτ, μέχρι ο παίκτης να καταλάβει τη θέση που του έχει δοθεί. Η θέση του παίκτη στο τραπέζι λαμβάνει φύλλο και διατηρεί όλα τα δικαιώματα, ωσάν ο παίκτης αυτός να ήταν εξ' αρχής παρών στο τραπέζι.
   8. Η διεξαγωγή του διαγωνισμού, γίνεται, αποκλειστικά, με τη χρήση μαρκών τουρνουά (tournament chips). Οι ειδικές μάρκες αποκλεισμού (Bounty Chips) δε μπορούν να λάβουν μέρος στο διαγωνισμό, αλλά πρέπει να παραδοθούν από τον παίκτη που αποκλείεται από το διαγωνισμό στον παίκτη που τον απέκλεισε και δε μπορούν να εξαργυρωθούν στο ταμείο.
   9. Ο διαγωνισμός θα αφορά παιχνίδι No Limit Texas Hold’em.
   10. Το τελικό έπαθλο του διαγωνισμού αποτελείται από το σύνολο συμμετοχής (entry stakes) όλων των συμμετεχόντων του διαγωνισμού, καθώς και από το ποσό που θα συγκεντρωθεί από την επαναγορά μαρκών που περιγράφεται στην παράγραφο 3.3. Από αυτό αφαιρείται το ποσό που αντιστοιχεί στην αξία των ειδικών μαρκών αποκλεισμού (Bounty Chips) και το υπόλοιπο κατανέμεται μεταξύ των νικητών παικτών, ως ακολούθως:

**ΠΙΝΑΚΑΣ ΠΛΗΡΩΜΗΣ:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Players** | **1-6** | **7-16** | **17-26** | **27-36** | **37-45** | **46-54** | **55-63** | **64-72** | **73-81** | **82>** |
| **1** | **100,00%** | **55,00%** | **44,00%** | **38,50%** | **34,76%** | **33,11%** | **31,62%** | **30,69%** | **29,75%** | **28,21%** |
| **2** |  | **45,00%** | **36,00%** | **31,50%** | **28,44%** | **27,09%** | **25,88%** | **25,11%** | **24,35%** | **23,09%** |
| **3** |  |  | **20,00%** | **18,50%** | **17,40%** | **17,10%** | **16,60%** | **16,00%** | **15,50%** | **14,80%** |
| **4** |  |  |  | **11,50%** | **11,20%** | **11,00%** | **10,80%** | **10,60%** | **10,30%** | **10,00%** |
| **5** |  |  |  |  | **8,20%** | **7,20%** | **7,00%** | **6,90%** | **6,80%** | **6,60%** |
| **6** |  |  |  |  |  | **4,50%** | **4,50%** | **4,40%** | **4,40%** | **4,10%** |
| **7** |  |  |  |  |  |  | **3,60%** | **3,40%** | **3,40%** | **3,30%** |
| **8** |  |  |  |  |  |  |  | **2,90%** | **2,90%** | **2,80%** |
| **9** |  |  |  |  |  |  |  |  | **2,60%** | **2,50%** |
| **10** |  |  |  |  |  |  |  |  |  | **2,30%** |
| **11** |  |  |  |  |  |  |  |  |  | **2,30%** |

* 1. Για την εγγραφή τους, οι υποψήφιοι συμμετέχοντες μπορούν να λαμβάνουν την Αίτηση Συμμετοχής για το διαγωνισμό από τον χώρο του Poker Room ή από τα κεντρικά ταμεία. Κατόπιν συμπλήρωσής της, οι συμμετέχοντες θα πρέπει να καταβάλλουν το χρηματικό ποσό συμμετοχής και το τέλος εγγραφής στο Κεντρικό Ταμείο του Καζίνο. Επίσης οι υποψήφιοι συμμετέχοντες μπορούν να πραγματοποιήσουν κράτηση θέσεις η οποία είναι σε ισχύ μέχρι δεκαπέντε (15΄) λεπτά πριν από την έναρξη του διαγωνισμού.
  2. Η αποδοχή των συμμετοχών θα πραγματοποιείται με σειρά προτεραιότητας.
  3. Η κάθε συμμετοχή είναι αυστηρά προσωπική και δεν μπορεί να μεταβιβαστεί σε άλλον υποψήφιο.
  4. Εάν ένας υποψήφιος έχει καταβάλλει το χρηματικό ποσό συμμετοχής (entry stake) και το τέλος εγγραφής (tournament registration fee) για τον διαγωνισμό και δεν επιθυμεί να συμμετάσχει, οφείλει να ενημερώσει το καζίνο τουλάχιστον είκοσι τέσσερις (24) ώρες πριν την έναρξη του διαγωνισμού. Στην περίπτωση αυτή, το καζίνο θα επιστρέψει τόσο το χρηματικό ποσό συμμετοχής (entry stake) όσο και το τέλος εγγραφής (tournament registration fee).Εάν ο συμμετέχων ενημερώσει σε λιγότερο από είκοσι τέσσερις (24) ώρες προ της ενάρξεως του διαγωνισμού, το καζίνο θα επιστρέψει στον υποψήφιο συμμετέχοντα μόνο το χρηματικό ποσό συμμετοχής (entry stake), ενώ το τέλος εγγραφής (tournament registration fee) θα παραμείνει στο κουτί φύλαξης γκανιότας. Το τέλος εγγραφής (tournament registration fee) θα επιστρέφεται στον υποψήφιο συμμετέχοντα μόνο εάν και εφόσον η θέση του καλυφθεί από άλλον υποψήφιο που επιθυμεί να συμμετάσχει στο διαγωνισμό.
  5. Κάθε παίκτης είναι αποκλειστικά υπεύθυνος για την προστασία του χεριού του και την ορθή συμμετοχή του στο παιχνίδι.
  6. Η αύξηση των τυφλών στοιχημάτων (blind bets) πραγματοποιείται σύμφωνα με τον Πίνακα Δομής Στοιχημάτων ως εξής:

**ΠΙΝΑΚΑΣ ΔΟΜΗΣ ΣΤΟΙΧΗΜΑΤΩΝ:**

|  |  |  |  |  |
| --- | --- | --- | --- | --- |
| **Πίνακας Δομής Στοιχημάτων** | | | | |
| **LEVEL** | **SB** | **BB** | **ANTE** | **LEVEL** |
| **1** | 300 | 500 | 500 | 20 min |
| **2** | 300 | 600 | 600 | 20 min |
| **3** | 400 | 800 | 800 | 20 min |
| **4** | 500 | 1000 | 1000 | 20 min |
| **5** | 600 | 1200 | 1200 | 20 min |
| **6** | 700 | 1400 | 1400 | 20 min |
| **7** | 800 | 1600 | 1600 | 20 min |
| **BREAK 15 Min /100** | | | | |
| **8** | 1000 | 2000 | 2000 | 20 min |
| **9** | 1500 | 2500 | 2500 | 20 min |
| **10** | 1500 | 3000 | 3000 | 20 min |
| **11** | 2000 | 4000 | 4000 | 20 min |
| **BREAK 15 Min /500 End of Late Registration** | | | | |
| **12** | 3000 | 5000 | 5000 | 20 min |
| **13** | 3000 | 6000 | 6000 | 20 min |
| **14** | 4000 | 8000 | 8000 | 20 min |
| **15** | 5000 | 10000 | 10000 | 20 min |
| **16** | 6000 | 12000 | 12000 | 20 min |
| **17** | 7000 | 14000 | 14000 | 20 min |
| **18** | 8000 | 16000 | 16000 | 20 min |
| **BREAK 15 Min/1000** | | | | |
| **19** | 10000 | 20000 | 20000 | 20 min |
| **20** | 15000 | 25000 | 25000 | 20 min |
| **21** | 15000 | 30000 | 30000 | 20 min |
| **22** | 20000 | 40000 | 40000 | 20 min |
| **23** | 25000 | 50000 | 50000 | 20 min |
| **24** | 30000 | 60000 | 60000 | 20 min |
| **BREAK 15 Min** | | | | |
| **25** | 40000 | 80000 | 80000 | 20 min |
| **26** | 50000 | 100000 | 100000 | 20 min |
| **27** | 60000 | 120000 | 120000 | 20 min |
| **28** | 75000 | 150000 | 150000 | 20 min |
| **29** | 100000 | 200000 | 200000 | 20 min |
| **30** | 125000 | 250000 | 250000 | 20 min |
| **ΕΠΟΜΕΝΑ ΕΠΙΠΕΔΑ: ΣΤΗΝ ΔΙΑΚΡΙΤΙΚΗ ΕΥΧΕΡΕΙΑ ΤΟΥ ΥΠΕΥΘΥΝΟΥ ΤΟΥ ΔΙΑΓΩΝΙΣΜΟΥ** | | | | |

Τα διαλλείματα θα πραγματοποιηθούν σύμφωνα με τον παραπάνω πίνακα, εκτός αν κατά την κρίση του Υπεύθυνου του διαγωνισμού συντρέχει λόγος να διαφοροποιηθούν.

* 1. Το υποχρεωτικό στοίχημα “ANTE” το τοποθετεί ο παίκτης που τοποθετεί και το μεγάλο τυφλό στοίχημα (Big Blind). Σε περίπτωση που δεν έχει αρκετές μάρκες και για τα δύο στοιχήματα το “ANTE” έχει προτεραιότητα και αν υπάρχει υπόλοιπο τοποθετείται για το μεγάλο υποχρεωτικό στοίχημα (Big Blind). Ο παίκτης δε μπορεί να διεκδικήσει παραπάνω πόντους από το “ANTE” εκτός αν έχει αρκετές μάρκες για να καλύψει το μεγάλο υποχρεωτικό στοίχημα (Big Blind) ή μέρος αυτού και μπορεί να διεκδικήσει μόνο το ποσό που έχει ποντάρει.
  2. Η παρτίδα ξεκινά με το μάζεμα (για ανακάτεμα) όλων των καρτών του παιχνιδιού από τον κρουπιέρη. Κάθε αύξηση στοιχήματος που επισημαίνεται από το Μηχανογραφικό Σύστημα Διαχείρισης του διαγωνισμού θα πραγματοποιείται μετά την ολοκλήρωση της παρτίδας που βρίσκεται σε εξέλιξη.
  3. Οι μάρκες του κάθε παίκτη, παραμένουν στο τραπέζι, με τέτοιο τρόπο ώστε να είναι η μεγαλύτερη αξία πιο εμφανή και να τις βλέπουν όλοι οι υπόλοιποι παίκτες. Αυτό πρέπει να συμβαίνει, μέχρι να ολοκληρωθεί η κάθε περίοδος παιχνιδιών από την οποία ένας παίκτης αναδεικνύεται νικητής. Το καζίνο διατηρεί το δικαίωμα να απομακρύνει μάρκες που εσκεμμένως έχει αποκρύψει παίκτης.
  4. Οι παίκτες που είναι ενεργοί σε κάποιο χέρι έχουν το δικαίωμα να ρωτήσουν  το ποσό των μαρκών που διαθέτει κάποιος άλλος ενεργός παίκτης στο ίδιο χέρι. Αν κάποιος παίκτης δεν επιθυμεί να απαντήσει προφορικά σε ένα τέτοιο αίτημα, ο dealer θα μετρήσει τις μάρκες του παίκτη και θα απαντήσει στην ερώτηση.
  5. Σε περίπτωση που όλοι οι παίκτες που συμμετάσχουν στο χέρι προβούν σε ενέργεια “all-in” και δεν υπάρχουν πλέον περαιτέρω πονταρίσματα, είναι υποχρεωτική η εμφάνιση των καρτών όλων των παικτών προκειμένου να συνεχιστεί το μοίρασμα των κοινών καρτών.
  6. Δεν επιτρέπεται η χρήση άλλων μαρκών στο παιχνίδι, εκτός από τις ειδικές μάρκες του διαγωνισμού.
  7. Σε περίπτωση που, κατά τη διάρκεια του ίδιου χεριού, δύο (ή και περισσότεροι) παίκτες του ίδιου τραπεζιού, αποκλειστούν από το παιχνίδι, οι θέσεις που αυτοί καταλαμβάνουν, στην κατάταξη του διαγωνισμού είναι, βαθμολογικά, ανάλογες του μεγέθους (του ύψους) της μπάνκας μαρκών που κατείχαν, πριν την έναρξη του συγκεκριμένου χεριού (αυτού κατά τη διάρκεια του οποίου αποκλείστηκαν.)
  8. Σε περίπτωση που, κατά τη διάρκεια του ίδιου χεριού, δύο παίκτες διαφορετικών τραπεζιών, αποκλειστούν από το παιχνίδι, αυτοί καταλαμβάνουν στην κατάταξη του διαγωνισμού, την ίδια βαθμολογικά θέση, ανεξάρτητα του μεγέθους (του ύψους) της μπάνκας μαρκών που κατείχαν, πριν την έναρξη του συγκεκριμένου χεριού (αυτού κατά τη διάρκεια του οποίου αποκλείστηκαν)
  9. Κατά τη διαδικασία της απομάκρυνσης από το τραπέζι των μαρκών με τη μικρότερη αξία σε πόντους (διαδικασία race off), ο κάθε παίκτης λαμβάνει, κατά μέγιστο, μία μάρκα. Η διαδικασία αρχίζει από τον πρώτο παίκτη στα αριστερά του dealer και περιλαμβάνει όλους τους παίκτες που έχουν ακόμα στην κατοχή τους μάρκες της αξίας που απομακρύνεται.
  10. Οι παίκτες δεν επιτρέπεται να απομακρύνονται από το τραπέζι, έως ότου ο κρουπιέρης ολοκληρώσει την αρχική μοιρασιά. Ο κρουπιέρης εφόσον τελειώσει την αρχική μοιρασιά και πριν ξεκινήσει το παιχνίδι, θα μαζέψει τα φύλλα των παικτών στις θέσεις όπου οι παίκτες δεν κάθονται. Εάν υπάρχουν υποχρεωτικά και τυφλά στοιχήματα, αυτά συλλέγονται και τοποθετούνται στο ποτ.
  11. Για τη διασφάλιση της ομαλής διεξαγωγής, το καζίνο έχει δικαίωμα να μετακινήσει τους παίκτες από το ένα τραπέζι στο άλλο, ώστε να διατηρήσει την ισορροπία ανάμεσα στα τραπέζια με την ακόλουθη διαδικασία:

Σε περίπτωση που ο αριθμός των ενεργών τραπεζιών είναι παραπάνω από τέσσερα (4), η διαφορά δύο παικτών, από τραπέζι σε τραπέζι, είναι αποδεκτή. Εάν ο αριθμός των ενεργών τραπεζιών είναι έως και τέσσερα (4) τραπέζια η διαφορά αυτή μεταξύ των τραπεζιών εξισορροπείται, όταν αυτό είναι εφικτό. Επίσης για τον ανώτερο λόγο, το καζίνο έχει δικαίωμα να σταματήσει το παιχνίδι στο τραπέζι με τους λιγότερους παίκτες, έως ότου να ολοκληρωθεί η μετακίνηση.

3.29 Ο κάθε πελάτης έχει δύο (2) λεπτά στη διάθεσή του για να ενεργήσει. Με την πάροδο αυτού του διαστήματος, οποιοσδήποτε πελάτης του τραπεζιού, ενεργός ή όχι, έχει το δικαίωμα να ζητήσει «χρόνο». Ο πελάτης, του οποίου είναι σειρά να ενεργήσει, θα έχει επιπλέον ένα (1) λεπτό για να αποφασίσει. Εάν και μετά το ένα (1) λεπτό δεν έχει αποφασίσει, θα γίνει αντίστροφη μέτρηση δέκα (10) δευτερολέπτων. Σε περίπτωση που διαπιστωθεί ότι οι παίκτες καθυστερούν στις αποφάσεις τους, με σκοπό να επηρεάσουν το αποτέλεσμα του διαγωνισμού προς όφελος τους, ο Υπεύθυνος του διαγωνισμού έχει το δικαίωμα να επιβάλει σε όλους τους παίκτες να αποφασίσουν εντός συγκεκριμένου χρόνου έκαστος μέχρι τη λήξη του διαγωνισμού. Σε κάθε περίπτωση, όταν θα βρισκόμαστε στη διαδικασία που οι εναπομείναντες παίκτες είναι κατά ένας παραπάνω από τα έπαθλα, ή τις θέσεις των νικητών, τότε όλοι οι παίκτες είναι υποχρεωμένοι να απαντήσουν εντός δέκα (10΄) δευτερολέπτων, εκτός αν ο Υπεύθυνος του διαγωνισμού εγκρίνει περισσότερο χρόνο. Αν ο παίκτης δεν έχει αποφασίσει εντός του προβλεπόμενου χρόνου τότε το χέρι του κηρύσσεται “fold” (πάσο) αν αντιμετωπίζει στοίχημα ή “check” (δικαίωμα) αν δεν αντιμετωπίζει.

1. **ΟΡΟΙ ΓΙΑ ΤΙΣ ΕΙΔΙΚΕΣ ΜΑΡΚΕΣ ΑΠΟΚΛΕΙΣΜΟΥ (BOUNTY CHIPS)**
   1. Κατά την έναρξη του διαγωνισμού ο Γκρουπιέρης του κάθε τραπεζιού παραδίδει στους παίκτες, μαζί με τη μπάνκα μαρκών, και τις ειδικές μάρκες αποκλεισμού (Bounty Chips).
   2. Μόλις κάποιος παίκτης ανακοινώσει την πρόθεση του να είναι “All-In” ο ίδιος θα

τοποθετήσει την ειδική μάρκα αποκλεισμού του μπροστά του. Σε περίπτωση αποκλεισμού, τα

Bounty Chips του αποκλεισμένου τα παίρνει ο νικητής της πάσας που τον απέκλεισε. Από αυτά τα μισά θα προστεθούν στις δικές του μάρκες αποκλεισμού και τα άλλα μισά θα αποσυρθούν από το τραπέζι με ευθύνη του παίκτη. Εάν κατά τη διαδικασία αυτή προκύψει μάρκα αξίας 5€ η οποία περισσεύει τότε αυτή προστίθεται στις δικές του μάρκες αποκλεισμού.

* 1. Αν υπάρχει “All-in” με περισσότερους από δύο παίκτες τα Bounty Chips του αποκλεισμένου

κερδίζει ο παίκτης ο οποίος κερδίζει το σχετικό pot και όχι αναγκαστικά το καλύτερο χέρι στην

πάσα.

* 1. Σε περίπτωση που περισσότερα από ένα χέρια αποδεικνύονται ισοδύναμα και κερδίζουν από

κοινού το pot στο οποίο έχει αποκλειστεί παίκτης, τότε η αξία των Bounty Chips μοιράζεται

ισομερώς μεταξύ των νικητών μέχρι τα πέντε ευρώ (5€). Αν περισσέψει μάρκα των πέντε ευρώ (5€) αυτό παραχωρείται στον πρώτο ενεργό παίκτη μετά το δείκτη του Γκρουπιέρη.

* 1. Τα κερδισμένα Bounty Chips των παικτών δεν πρέπει να είναι ανακατεμένα με τις μάρκες τους.Αυτό μπορεί να προκαλέσει την επιβολή ποινής ή και αποκλεισμό κατά την κρίση του

υπεύθυνου του διαγωνισμού. Την ίδια ποινή μπορεί να επιφέρει και η απόσυρση μαρκών αποκλεισμού από αυτές που αντιστοιχούν σε κάθε παίκτη.

* 1. Ο παίκτης που αποκλείει αντίπαλο παίρνει στην κατοχή του τα Bounty Chips του

συγκεκριμένου παίκτη ή και όσα έχουν προστεθεί σε αυτό όπως περιγράφεται στην παράγραφο 4.2 και όχι όλα όσα ο παίκτης μπορεί αν έχει στην κατοχή του από προηγούμενους αποκλεισμούς.

* 1. Οι παίκτες που έχουν στην κατοχή τους μάρκες αποκλεισμού άλλων παικτών θα πρέπει να τις παραδώσουν στον Υπεύθυνο του διαγωνισμού και να τις ανταλλάξουν με ειδικά έντυπα που αναγράφουν το ποσό που αντιστοιχούν σε αυτές, όταν αποκλειστούν και οι ίδιοι από το διαγωνισμό, ώστε να μπορούν να παραλάβουν το ποσό από το Ταμείο του Καζίνο.
  2. Αν κάποιος παίκτης αποβληθεί από το υπόλοιπο του διαγωνισμού, τότε η αξία του Bounty Chipπροστίθεται στο βραβείο του πρώτου νικητή.

1. **ΛΟΙΠΟΙ ΟΡΟΙ**
   1. Για την εγκυρότητα της συμμετοχής σας, θα πρέπει την ημέρα του τουρνουά να παραδώσετε στον dealer την απόδειξη της εγγραφής σας, εφόσον ανακοινωθεί το τραπέζι και η θέση σας.
   2. Εάν διαπιστωθεί ότι κάποιος υποψήφιος παίκτης έχει παραχωρήσει τη θέση του σε κάποιον άλλο, τότε θα αποκλείεται από το διαγωνισμό. Το χρηματικό ποσό συμμετοχής (entry stake) και το τέλος εγγραφής (tournament registration fee) θα παραμείνουν στο ποτ και στο κουτί φύλαξης γκανιότας. Η συμμετοχή στον διαγωνισμό προϋποθέτει την αυτοπρόσωπη εμφάνιση των παικτών καθ’ όλη την διάρκεια, αποκλειόμενης της αντικατάστασης τους με οποιοδήποτε τρόπο από άλλον παίκτη.
   3. Οι παίκτες δεν επιτρέπεται να χρησιμοποιούν κινητό τηλέφωνο, για οποιονδήποτε λόγο, κατά τη διάρκεια διεξαγωγής του παιχνιδιού. Η παράβαση αυτή, δηλαδή η χρήση κινητού τηλεφώνου, θα έχει ως αποτέλεσμα την ακύρωση όλων των φύλλων του παίκτη, την παραμονή στο ποτ όλων του των στοιχημάτων (συμπεριλαμβανομένων των υποχρεωτικών και των τυφλών) και την αποχώρησή του από το παιχνίδι.
   4. Απαγορεύεται η πώληση ή αγορά μαρκών τουρνουά μεταξύ των παικτών. Όποιος παίκτης εντοπιστεί να παραβιάζει αυτό τον κανόνα αποκλείεται απ’ ευθείας από το τουρνουά, το υπόλοιπο των μαρκών του αποσύρεται από το διαγωνισμό και το τέλος εγγραφής παραμένει στο κουτί φύλαξης γκανιότας.
   5. Κατά τη διάρκεια διεξαγωγής του διαγωνισμού, οι παίκτες δεν επιτρέπεται να:

1. καταλαμβάνουν θέση διαφορετική από εκείνη που επελέγη ή/και υπεδείχθη από το Καζίνο

2. προσβάλουν φραστικά ή να ασκούν σωματική βία προς υπάλληλο του Καζίνο ή προς τρίτο άτομο

3. ενεργούν εκτός σειράς

4. αποκαλύπτουν κλειστές κάρτες, πριν από κάθε ενέργεια

5. αποκρύπτουν κλειστές κάρτες, όταν, προβλέπεται, ότι οφείλουν να τις εμφανίσουν

6. ενεργούν με πρόθεση την απομάκρυνση μίας ή περισσότερων καρτών από το τραπέζι

7. ενεργούν με πρόθεση την αποφυγή πληρωμής τυφλού στοιχήματος, όταν μετακινούνται προς ένα τραπέζι, για την εξισορρόπησή του (το/ τα τυφλά στοιχήματα που δεν τοποθετήθηκαν, καταβάλλονται και τοποθετούνται στο επόμενο ποτ ως ανενεργά στοιχήματα).

8. μη μεταβαίνουν άμεσα σε υποδειχθέν τραπέζι, για την εξισορρόπησή του

9. επικοινωνούν ή συνεργάζονται μεταξύ τους ή με άλλα άτομα, με οποιοδήποτε τρόπο, με σκοπό να επηρεάσουν το αποτέλεσμα του παιχνιδιού

10. παραβαίνουν τους όρους και προϋποθέσεις του διαγωνισμού ή να συμπεριφέρονται, γενικώς, αντικανονικά και με τρόπο επιβλαβή για την ομαλή διεξαγωγή του παιχνιδιού.

Οι παραβάσεις αυτές θα έχουν ως συνέπεια, κατά την κρίση του Καζίνο, την προφορική προειδοποίηση των παραβατών ή την αποβολή τους από έναν ή περισσότερους γύρους του παιχνιδιού ή την αποβολή τους από το τραπέζι για συγκεκριμένο (και προοδευτικά αυξανόμενο) χρονικό διάστημα, [που επιφέρει την παραμονή στο ποτ όλων τους των στοιχημάτων (συμπεριλαμβανομένων των υποχρεωτικών και των τυφλών)] ή, τέλος, τον αποκλεισμό τους από το διαγωνισμό και την επιβολή αποχώρησής τους από το παιχνίδι

* 1. Όταν ένας συμμετέχοντας αποβληθεί χάνει τον δικαίωμά του στις εναπομείνασες μάρκες του οι οποίες θα αφαιρούνται από τη συνέχεια του διαγωνισμού.
  2. Η επεξεργασία των στοιχείων του πελάτη γίνεται από την εταιρεία αποκλειστικά για τους σκοπούς του συγκεκριμένου διαγωνισμού. Η εταιρεία δύναται να επικοινωνεί τηλεφωνικώς με τον πελάτη αποκλειστικά με σκοπό την ενημέρωσή του για το συγκεκριμένο διαγωνισμό.
  3. Οι συμμετέχοντες στο διαγωνισμό συναινούν εκ προοιμίου στη χρησιμοποίηση της φωτογραφίας και του ονόματός τους σε δημοσιεύματα και διαφημίσεις που έχουν εγκριθεί από την **North Star Ψυχαγωγική & Τουριστική Α.Ε.**, σε περίπτωση που αναδειχτούν νικητές.
  4. Οι παρόντες όροι του διαγωνισμού θα ανακοινωθούν στην ιστοσελίδα του Καζίνο και στο χώρο Επιτραπέζιων Παιγνίων στο καζίνο.
  5. Η ενημέρωση των υποψηφίων για τους όρους του διαγωνισμού γίνεται αποκλειστικά με προσωπική τους ευθύνη.
  6. Οι συμμετέχοντες στο διαγωνισμό δια της συμμετοχής τους αποδέχονται ότι οι προϋποθέσεις των όρων του παρόντος ελέγχονται αποκλειστικά από την επιχείρηση.
  7. Οι συμμετέχοντες στο διαγωνισμό αποδέχονται το δικαίωμα της εταιρείας **North Star Ψυχαγωγική & Τουριστική Α.Ε.** να ακυρώσει το διαγωνισμό, να παρατείνει αυτόν ή να αλλάξει και να τροποποιήσει τους όρους και προϋποθέσεις διεξαγωγής του διαγωνισμού, όταν και όποτε το κρίνει αναγκαίο.
  8. Σε περίπτωση που επικρατούν δυσμενείς καιρικές συνθήκες ή το καζίνο είναι κλειστό, για οποιονδήποτε λόγο, ο διαγωνισμός είτε θα ματαιωθεί είτε θα διεξαχθεί σε άλλη ημερομηνία και ώρα, που θα αποφασίσει η **North Star Ψυχαγωγική & Τουριστική Α.Ε.**
  9. Η κατακύρωση του διαγωνισμού από τους παρευρισκόμενους εκπροσώπους της **North Star Ψυχαγωγική & Τουριστική Α.Ε.**, είναι οριστική και δεν επιδέχεται αμφισβητήσεων.
  10. Πλήρεις όροι του διαγωνισμού έχουν κατατεθεί στην συμβολαιογράφο Αθήνας Έλλη  Καλιτσουνάκη του Εμμανουήλ,    μέλος της εταιρείας  συμβολαιογράφων με την επωνυμία «ΕΤΑΙΡΕΙΑ ΣΥΜΒΟΛΑΙΟΓΡΑΦΩΝ ΕΛΛΗ ΚΑΛΙΤΣΟΥΝΑΚΗ – ΧΡΙΣΤΙΝΑ ΗΛΙΑΝΑ  ΒΕΝΤΗΡΗ», (Λ. Αλεξάνδρας 194, Αθήνα).

**ΓΙΑ ΤΗΝ North Star Ψυχαγωγική & Τουριστική Α.Ε.**